projecte-aina/catalan_government_crawling huggingface dataset:
El projecte CLUSTERS3 vol aconseguir la millora dels instruments de política regional dels països participants enfocades a un desenvolupament econòmic basat en els clústers, mitjançant una participació més activa de les pimes a les cadenes de valor globals i la implementació efectiva de l'Estratègia d'especialització intel·ligent en recerca i innovació RIS3 ( Research and Innovation Smart Specialisation Strategy ).
La RIS3 de la Comissió Europea té com a objectiu que els estats membres i les regions de la Unió Europea (UE) identifiquin les especialitzacions de coneixement que millor encaixin amb el seu potencial d'innovació d'acord amb els seus recursos i capacitats.
La Comissió Europea considera que, per fer una Europa més competitiva, és necessari que els diferents territoris intensifiquin la seva especialització d'acord amb els seus avantatges competitius, per tal que la reorientació intel·ligent dels seus sectors productius pugui donar resposta als reptes globals.
El projecte inclou 9 socis d'un total de 7 regions europees:
El projecte CLUSTERS3 està cofinançat pel programa Interreg Europe, el pressupost destinat la projecte és de 1.592.378 euros i té una durada de quatre anys aproximadament.
La UE està estudiant com integrar les consideracions de sostenibilitat en la seva política financera marc per tal de mobilitzar finançament per a un creixement sostenible.
El finançament sostenible és la prestació de finançament a les inversions tenint en compte consideracions mediambientals, socials i de governança.
Crear un sector digital net suposaria una gran millora no només cap a una reducció de petjada de carboni, sinó també cap a un canvi en la societat.
La Comissió Europea convocarà aviat una licitació per un contracte de serveis amb l'objectiu d'elaborar un estudi.
Aquest estudi consistirà a proporcionar proves suficients que permetin establir un producte financer per la sostenibilitat de les TIC dins del programa InvestEU, finançat pel Fons Europeu d'Inversions Estratègiques (EFSI).
Per poder participar, aquelles entitats interessades hauran d'enviar un missatge a l'adreça electrònica [EMAIL].
Els participants es podran presentar tant com una entitat individual com en col·laboració amb altres proveïdors de serveis.
La duració del contracte serà de 6 mesos.
El benestar animal s'ha convertit en un aspecte fonamental de la producció ramadera.
Les eines actuals d'avaluació del benestar animal es basen en registres puntuals i en la complicada integració de diversos indicadors amb diferents unitats.
A més, les eines existents per avaluar el benestar dels animals de granja consumeixen temps i són costoses.
És per això que la Facultat de Veterinària de la UAB lidera el projecte ClearFarm, que compta amb la participació de 13 entitats de 6 països diferents, per millorar el benestar dels animals de granges de porcs i vaques lleteres.
El projecte està coordinat per la Universitat Autònoma de Barcelona, i hi participen: la Universidad de Murcia, ELPOZO Alimentación S.A i Cooperativa Ganadera del Valle de los Pedroches (de l'Estat espanyol), Syntesa Partners and Associates A/S, Skov As Glyngore – Dol Sensors, Aarhus Universitet (de Dinamarca), CONNECTERRA BV, Eshuis BV i Wageningen University (dels Països Baixos), Università degli Studi di Milano (d'Itàlia), Lluonnonvarakeskus i Hämeenlinnan Osuusmeijeri (de Finlàndia) i Cattle Watch Ltd (d'Israel).
Per assolir aquest objectiu, el projecte:
Amb la creació d'aquesta plataforma, els ramaders podran veure, a través d'un web, la informació actualitzada sobre l'estat dels animals amb èmfasi en els senyals d'alerta que poden ajudar-los a anticipar-se als problemes i fer un canvi o millora.
A més, els consumidors podran conèixer la història de benestar del producte (carn o llet) que comprin escanejant, per exemple, un codi QR de l'etiqueta que els dirigirà a un web amb la informació.
La plataforma es posarà a prova en diferents explotacions ramaderes de bestiar porcí i lleter de diferents països.
L'objectiu és que sigui capaç d'informar sobre l'estat de benestar en una varietat de sistemes de producció, considerant les divergències geogràfiques dins dels sistemes de producció a Europa.
Un aspecte innovador del projecte és que consumidors, productors, reguladors i responsables polítics, entre d'altres, estan involucrats des de l'inici en el disseny d'aquesta nova plataforma.
ClearFarm s'allargarà 4 anys i està dotat amb 6 milions d'euros pel fons europeu Horizon 2020.
El Departament d'Agricultura, Ramaderia, Pesca i Alimentació (DARP) de la Generalitat de Catalunya participa junt amb altres 11 entitats europees en el projecte europeu BESTMAP - Behavioural, Ecological and Socio-economic Tools for Modelling Agricultural Policy, inclòs en el Programa Marc d'investigació i innovació Horizon 2020.
L'objectiu del projecte és modelitzar i monitoritzar els impactes de les polítiques en el sector agrícola, els seus serveis ecosistèmics tenint en compte la demografia dels agricultors, les comunitats, la seva especificitat, diversificació, etcètera.
Es tracta, en definitiva, d'una eina per al disseny i seguiment de les polítiques agràries a Europa.
Catalunya serà una de les cinc regions europees on s'analitzarà l'eina.
Per tant, el rol del DARP en el projecte és el d'aportar un cas d'estudi a Catalunya per a poder validar aquesta nova arquitectura de modelitzar polítiques.
Essencialment, ajudar a ajustar els models que es desenvoluparan, aportant dades agrícoles, col·laborant amb experiències prèvies de polítiques agràries, organitzant reunions amb els agricultors i organitzacions agràries.
El projecte es va iniciar el passat 1 de setembre i finalitzarà el 31 d'agost del 2023.
Bestmap compta amb un pressupost de 3.995.811,25 € íntegrament finançats per l'Horizon 2020.
MEDUSA és un projecte liderat per la Cambra de Barcelona que compta amb un cofinançament del 90% pel fons ENI CBC MED.
Aquest projecte europeu té l'objectiu de superar alguns dels reptes del sector del turisme, que acostuma a ser estacional i concentrar-se a la vora del mar.
Per a poder abordar aquest tema compta amb un pressupost total de 3,3 milions d'euros i tindrà una durada de 3 anys.
MEDUSA, per abordar aquests reptes, desenvoluparà i promourà el turisme d'aventura com un nínxol sostenible al mercat turístic mitjançant activitats de capacitació i el desenvolupament de rutes i itineraris transfronterers.
La Cambra de Barcelona liderarà el projecte, però comptarà amb el suport dels 6 socis de diferents països que conformen el consorci:
Cap al final del projecte, es crearà la "Adventure Tourism Treasures Competition" la qual permetrà a tres entitats catalanes (pimes, fundacions, administració pública, etc.) obtenir fins a 50.000 euros de finançament.
Aquestes subvencions ajudaran a aquestes entitats a:
El jurat valorarà especialment aquelles iniciatives que involucrin a dones i a joves en el desenvolupament de les seves activitats.
El projecte MoTiV (Mobility and Time Value) té l'objectiu d'avançar en la investigació sobre el Value of Travel Time (VTT), el valor del temps que les persones passem en itinerància, mitjançant la introducció i validació d'un marc conceptual per a l'estimació del VTT a través d'un recull de dades a escala europea.
La solució MoTiV planteja el desenvolupament d'una aplicació per a telèfons mòbils – Woorti- per recopilar dades de comportament i mobilitat dels usuaris, les quals -quan el projecte finalitzi- seran posades a disposició de la comunitat científica per estimular la investigació sobre el tema.
L'app Woorti ofereix als usuaris un registre d'activitat a partir del qual l'usuari podrà avaluar fàcilment les seves decisions de mobilitat i viatges amb l'objectiu de trobar alternatives per fer millor ús del seu temps.
Descarrega't l'app Woorti i usa-la per avaluar els teus desplaçaments en transport públic, privat o a peu.
Participa-hi fins el 30 de novembre i podràs guanyar una bicicleta elèctrica!
El projecte MoTiV, que ha rebut fons del programa Horizon 2020, està coordinat per la Universitat de Zilina (Eslovàquia) i compta amb l'experiència d'Eurecat en anàlisi de dades i detecció de patrons.
La violència masclista és un fenomen estès entre els nois i noies adolescents.
La sensibilització i prevenció en aquesta etapa del cicle vital són fonamentals per a contribuir a la millora de les vides dels i de les joves i a l'erradicació del fenomen.
El projecte "Play it For Change", finançat pel fons de Drets, Igualtat i Ciutadania (REC), es crea per a fer front a aquest repte sensibilitzant els joves i fomentant el seu esperit crític d'una forma innovadora: a través de la música i les noves tecnologies.
El projecte té la finalitat de:
La Fundació Surt és la coordinadora del projecte en el qual participen cinc entitats més de: Xipre, Polònia, Grècia, Eslovènia i Croàcia.
A més hi ha tres centres educatius catalans que participen en el projecte: l'Institut Joaquima Pla i Farreras de Sant Cugat del Vallès, l'Escola el Nou Patufet, de Barcelona; i l'Institut el Vern de Lliçà de Vall.
La iniciativa proactiva de la computació d'alt nivell (HPC) i de les tecnologies emergents i futures (FET) pretén crear un ecosistema europeu d'HPC mitjançant el desenvolupament de tecnologia i solucions de primer nivell per obtenir aplicacions i serveis científics/d'enginyeria ambiciosos.
Amb això es milloraran les capacitats científiques i la competitivitat industrial.
L'objectiu de la present convocatòria és crear un partenariat específic d'HPC amb Llatinoamèrica permetent així una major cooperació en la recerca.
Les activitats a desenvolupar inclouen:
Aquests ajuts estan cofinançats amb el Fons Europeu Agrícola de Garantia Agrària (FEAGA) i tenen per objecte auxiliar la destil·lació de subproductes de la viticultura.
Poden ser beneficiaris d'aquests ajuts els destil·ladors o destil·ladores autoritzats que hagin destil·lat subproductes obtinguts en territori de l'Estat, i que:
a) Hagin obtingut alcohol amb un grau mínim del 92% vol.
b) L'alcohol pel qual se sol·liciti l'ajut sigui destinat exclusivament per utilitzar-lo amb finalitats industrials o energètiques.
c) Estiguin autoritzats per a la destil·lació de subproductes.
d) Estar inscrits en el registre territorial a què es refereix l'article 40 del Reglament dels Impostos Especials, aprovat pel Reial decret 1165/1995, de 7 de juliol, que disposa el codi d'activitat i de l'establiment (CAE) previst en l'article 41 de l'esmentat Reglament.
L'objectiu de la present licitació de la Comissió Europea és donar suport a la implementació del Marc Directiu de l'Estratègia Marina (MSFD), que té la finalitat de protegir de forma efectiva l'entorn marí a Europa alhora que es fa un ús sostenible dels seus recursos.
Les tasques a desenvolupar són les següents:
Poden participar totes les persones jurídiques establertes als estats membres de la UE, així com a altres països que tinguin tractats que ho permetin, i les organitzacions internacionals.
El contracte tindrà una durada de 36 mesos.
La present convocatòria del Departament de Territori i Sostenibilitat compta amb cofinançament del 43% del FEADER i té l'objectiu finançar les següents operacions del Programa de desenvolupament rural de Catalunya per al període de programació 2014-2020 destinats als espais naturals de Catalunya, als hàbitats i espècies:
Poden optar a les subvencions les persones físiques, les persones jurídiques sense ànim de lucre (associacions i fundacions) i les persones jurídiques amb ànim de lucre.
També poden ser persones beneficiàries els consorcis de gestió d'espais naturals protegits que formin part dels ens del sector públic de la Generalitat de Catalunya.
L'import màxim de subvenció és de 60.000 euros i el mínim de 6.000 euros, a excepció de les subvencions al maneig d'hàbitats mitjançant l'ús de la ramaderia i el pasturatge, pel qual s'estableix un import mínim subvencionable de 1.000,00 euros.
Data límit: un mes des de la publicació d'aquesta Resolució en el Diari Oficial de la Generalitat de Catalunya núm. 8002 de data 08/11/2019
L'objectiu de la present licitació, finançada per l'IPA II, és continuar donant suport a la implementació de l'Acord de París del 2015 sobre el Canvi Climàtic als Balcans Occidentals i Turquia i ajuda'ls-hi en la transició cap a una economia de baixes emissions i preparada per afrontar els problemes del canvi climàtic.
Per això, la licitació donarà suport als esforços dels països que ja hagin començat la implementació de l'Acord de París a través de Programes IPA II anteriors i les accions climàtiques continuades mitjançant la Xarxa Plurianual d'Accessió Regional del Medi Ambient (projecte ECRAN).
L'assistència tècnica serà de gran importància per a donar suport a la política climàtica i al desenvolupament legislatiu a través dels sectors, especialment el treball sobre els plans d'acció energètics i climàtics integrats que permetran als països beneficiaris de l'IPA II complir amb els requeriments internacionals i de la UE.
Poden participar de forma individual o en un consorci totes les entitats jurídiques establertes a un estat membre de la UE o en un país elegible.
El contracte tindrà una duració de 36 mesos.
Les propostes haurien de demostrar el potencial i els avantatges de les tecnologies d'intel·ligència artificial (IA) per avançar en la investigació i la medicina personalitzada mitjançant l'enllaç de dades de genòmica i repositoris rellevants, segons els requisits organitzatius, normatius, de seguretat, ètics i tècnics adequats.
Les propostes haurien de desenvolupar i provar solucions d'IA per enllaçar dipòsits de genòmica a tota la UE, inclosos bancs de dades "-omics" i dades relacionades amb la salut, biobancs i altres registres (inclosos registres de malalties rares), amb l'objectiu de donar suport a la investigació clínica i la presa de decisions.
Combinant dades genòmiques seqüenciades i altres dades mèdiques, els metges i investigadors poden comprendre millors malalties a nivell personal i poden determinar el tractament més adequat per a una persona determinada.
El focus hauria de ser reduir la càrrega de les malalties per a les quals existeix un tractament i aplicar aquests tractaments d'una manera més específica, identificar noves evidències sobre el valor predictiu de les solucions d'IA i millorar la capacitat de diagnòstic, p.ex. per malalties rares o de baixa prevalença i complexes.
La Secretaria d'Estat d'Universitats, Investigació, Desenvolupament i Innovació del Ministeri de Ciència, Innovació i Universitats ha publicat les bases reguladores de la concessió d'ajuts per a l'execució i suport d'operacions de Compra Pública d'Innovació (en endavant CPI) que impulsin i promocionin activitats de R+D+I liderades per empreses.
Els ajuts tenen la finalitat de:
Les activitats que es poden finançar són:
El finançament es pot aplicar, entre d'altres, als següents costos en les condicions i amb les limitacions que estableixi la convocatòria:
Poden participar els organismes i entitats del sector públic estatal, autonòmic o local que tinguin la condició de poder adjudicador i prestin un servei públic del qual siguin titulars.
Es permet tant la participació individual com col·lectiva.
Els ajuts es podran concedir sota les modalitats de: subvenció, préstec, bestreta reemborsable o una combinació d'aquestes.
El pressupost finançable s'establirà en funció del cost total de l'activitat finançada.
Una quantitat significativa del pressupost finançable, amb càrrec al programa FEDER, haurà de destinar-se específicament a les licitacions de CPI.
Les convocatòries fixaran el percentatge d'aquesta quantia.
L'European & Developing Countries Clinical Trials Partnership (EDCTP) és una entitat que dóna finançament a projectes de recerca mèdica per accelerar el desenvolupament de medicines, vacunes, microbicides, diagnòstics contra els virus d'immunodeficiència humana i la sida, la tuberculosi, la malària i altres malalties infeccioses relacionades amb la pobresa a l'Àfrica subsahariana.
Les vacunes han contribuït enormement al control i eliminació de moltes malalties, però fins ara se n'han creat poques enfocades a la prevenció i control de noves malalties infeccioses com per exemple el virus Lassa (LASV).
Aquest ha estat afegit recentment a la llista de malalties de les quals es necessita recerca urgent, ja que la manca de vacunes pot generar una greu emergència de salut pública.
L'objectiu d'aquesta convocatòria és donar suport a activitats de recerca clínica que desenvolupin assajos amb potencial de demostrar l'eficàcia de les noves vacunes candidates contra el LASV.
L'ajut està destinat a projectes col·laboratius que incloguin un o més assajos clínics per accelerar el desenvolupament d'aquestes vacunes.
Almenys un dels assajos s'ha de dur a terme en un dels països africans subsaharians afectats per tal de testar la seguretat, immunogenicitat i eficàcia de les vacunes candidates.
A més, els projectes haurien d'incorporar activitats per millorar les capacitats de les zones d'estudi actuals i per la creació de noves zones d'estudi a l'Àfrica subsahariana.
Aquestes activitats poden incloure estudis observacionals, avaluació retrospectiva de dades epidemiològiques existents i futurs estudis de grups diferents per avaluar la incidència i eficàcia de les diferents vacunes possibles.
Els sol·licitants han de ser partenariats formats per, almenys, tres entitats constituïdes legalment; dues de les quals han d'estar establertes a dos països membres de la UE diferents i una ha d'estar establerta a un país subsaharià.
El Pacte dels Alcaldes i les Alcaldesses pel Clima i l'Energia (GCoM) és l'aliança de governs de regions, ciutats i locals més gran que es compromet voluntàriament a combatre el canvi climàtic i fer complir l'Acord de Paris i els Objectius de Desenvolupament Sostenible de l'Agenda 2030.
L'objectiu de la present licitació és enfortir la coherència i l'impacte de la iniciativa GCoM donant suport al Secretariat Global establert a Brussel·les, Bèlgica.
Per a assolir aquest objectiu s'ha de dur a terme activitats en les següents àrees:
Poden participar de forma individual o en un consorci totes les entitats jurídiques establertes a un estat membre de la UE o en un país elegible.
El contracte tindrà una duració de 48 mesos.
La present convocatòria té l'objectiu de promoure la participació dels inversors del sector privat i institucions financeres en projectes que contribueixen a la sostenibilitat mediambiental i a l'eficiència del transport a Europa.
Les dues prioritats a les quals es destinen 99 milions d'euros a cadascuna són les següents:
· Desplegament del Sistema Europeu de Gestió del Trànsit Ferroviari (ERTMS)
· Combustibles alternatius per al transport
Poden participar un o més estats membres i, amb un acord amb un estat membre, les organitzacions internacionals, consorcis, empreses públiques o privades i altres organismes.
Es tracta d'una convocatòria blending, que implica que les operacions són finançades per una combinació d'ajuts i/o instruments financers del pressupost de la UE (CEF) i el finançament dels socis executius (implementing partners, que són institucions financeres públiques)
Per tant, els sol·licitants hauran de reunir-se primer amb un soci executiu, que realitzarà una primera selecció de projectes que poden ser finançats per aquest soci i el CEF.
Hi haurà una sessió informativa en línia el dia 5 de desembre del 2019.
Data límit: Cada trimestre fins al març del 2021 (o fins a esgotar el pressupost)
L'Euratom és l'organització europea que té com a objectiu la creació d'un mercat comú d'equips i materials nuclears, així com l'establiment d'unes normes bàsiques en matèria de seguretat i protecció de la població.
El Soft Innovation Prize té l'objectiu de destacar i premiar l'excel·lència en innovació en el camp de la recerca en fusió, així com la qualitat dels investigadors i les indústries implicades.
El resultat esperat per la Comissió Europea és demostrar les innovacions en aquest sector tot donant visibilitat als investigadors o indústries més dinàmics, enfocats al futur i innovadors.
L'import dels diferents premis és el següent:
No hi ha categories específiques pel premi; els sol·licitants poden presentar qualsevol tema relacionat amb innovació en física o tecnologia del camp de la investigació de fusió per confinament magnètic i que tingui potencial en el mercat o hagi estat reconegut per la indústria com a projecte amb potencial pel mercat.
El concurs està obert a investigadors individuals o en grup que rebin fiançament del programa de recerca de fusió d'Euratom; que treballin per un programa nacional en un dels països socis del projecte ITER o en un país tercer que hagi establert una cooperació bilateral amb Euratom; o bé que siguin indústries beneficiàries d'ITER.
La cerimònia d'entrega de premis es celebrarà el setembre de 2020 a la 31a Conferència SOFT que tindrà lloc a Dubrovnik, Croàcia.
El Parlament Europeu i la Fundació Premi Internacional Carlemany d'Aquisgrà convoquen cada any el Premi Carlemany a la Joventut per a projectes fets per joves d'entre 16-30 anys amb una forta dimensió europea.
Els projectes han de complir els següents requisits:
Els tres projectes guanyadors seran triats d'entre 28 projectes nominats per jurats nacionals a cada estat membre de la UE.
Igualment, els representants dels 28 projectes nacionals guanyadors seran convidats a la cerimònia dels Premis Carlemany a la Joventut el maig del 2020 a Aquisgrà.
EURES és una xarxa de cooperació creada per a facilitar la lliure circulació de treballadors dins dels 28 estats membres de la UE, Suïssa, Islàndia, Liechtenstein i Noruega.
Si has trobat feina o un curs de formació d'idiomes gràcies a aquest portal és el moment d'explicar la teva història EURES.
Per participar només has de gravar un vídeo d'1 minut explicant la teva història i incloure la paraula "EURES" al vídeo de forma creativa.
L'oficina de coordinació del portal preseleccionarà els millors vídeos i els penjarà a la seva xarxa social perquè l'audiència pugui escollir als seus favorits.
Els 3 guanyadors seran convidats a la cerimònia de premis el 30 de gener de 2020 a Brussel·les per a presentar les seves històries.
Els costos de viatge i allotjament estan coberts per la Comissió Europea.
Els tres guanyadors tindran l'oportunitat de guanyar un val de 500 euros per a un curs d'idioma o per a la formació en habilitats per a l'ocupació.
Les aliances de coneixement són projectes transnacionales, estructurats i impulsats per resultats, sobretot entre negocis i institucions d'educació superior establertes als països participants al programa.
L'objectiu és enfortir la capacitat d'innovació d'Europa mitjançant:
Pot participar qualsevol organització establerta a un país participant en el programa, tot i que els països socis també poden participar com associats.
S'ha de formar un consorci transnacional d'almenys 6 organitzacions independents d'un mínim de 3 països del programa, d'on dues institucions han de ser institucions d'educació superior i altres dues empreses.
El projecte tindrà una durada d'entre 2 i 3 anys.
La present convocatòria té l'objectiu de fer front a les carències de les qualificacions, mitjançant la identificació de les necessitats del mercat laboral i de la demanda de noves capacitats en el sector específic per a un o més perfils professionals o el foment de la capacitat de resposta dels sistemes de formació professional inicial i continua de qualsevol nivell a les necessitats del mercat laboral en el sector específic.
Les característiques claus de les Aliances per a les Competències Sectorials són:
Els projectes poden assolir aquests objectius mitjançant la seva participació en un o els dos lots següents:
Les aliances han d'incloure un mínim de 4 països del programa i almenys 8 socis, dels quals 3 han de ser representats empresarials, industrials o sectorials; i almenys 3 proveïdors d'educació i formació.
Les aliances han d'incloure un mínim de 8 països del programa i almenys 12 socis, dels quals 5 han de ser representants empresarials, industrials o sectorials; i almenys 5 proveïdors d'educació i formació.